CELEX: 32018D0142
Language: mt
Date: 2018-01-15 00:00:00
Title: Deċiżjoni ta' Implimentazzjoni tal-Kummissjoni (UE) 2018/142 tal-15 ta' Jannar 2018 li temenda d-Deċiżjoni ta' Implimentazzjoni 2014/762/UE li tistabbilixxi r-regoli għall-implimentazzjoni tad-Deċiżjoni Nru 1313/2013/UE tal-Parlament Ewropew u tal-Kunsill dwar Mekkaniżmu tal-Unjoni għall-Protezzjoni Ċivili (notifikata bid-dokument C(2018) 71) (Test b'rilevanza għaż-ŻEE. )

30.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 25/40
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/142
   tal-15 ta' Jannar 2018
   li temenda d-Deċiżjoni ta' Implimentazzjoni 2014/762/UE li tistabbilixxi r-regoli għall-implimentazzjoni tad-Deċiżjoni Nru 1313/2013/UE tal-Parlament Ewropew u tal-Kunsill dwar Mekkaniżmu tal-Unjoni għall-Protezzjoni Ċivili
   
      
         (notifikata bid-dokument C(2018) 71)
      
   
   (Test b'rilevanza għaż-ŻEE)
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni Nru 1313/2013/UE tal-Parlament Ewropew u tal-Kunsill tas-17 ta' Diċembru 2013 dwar Mekkaniżmu tal-Unjoni għall-Protezzjoni Ċivili (1), u b'mod partikolari l-Artikolu 32(1) tagħha,
   Billi:
   
               (1)
            
            
               Id-Deċiżjoni ta' Implimentazzjoni tal-Kummissjoni 2014/762/UE (2) tiddefinixxi l-għanijiet ta' kapaċità, ir-rekwiżiti ta' kwalità u interoperabbiltà u l-proċedura ta' ċertifikazzjoni u reġistrazzjoni tal-Kapaċità Ewropea għar-Reazzjoni f'każ ta' Emerġenza (EERC) kif ukoll ir-rekwiżiti ġenerali għall-moduli tal-protezzjoni ċivili.
            
         
               (2)
            
            
               In-nuqqas serju ta' timijiet mediċi ta' emerġenza u timijiet ta' intervent oħrajn relatati mas-saħħa matul il-kriżi tal-Ebola fl-Afrika tal-Punent wassal biex inħoloq il-kunċett ta' Korp Mediku Ewropew, li jiddeskrivi l-parti mill-EERC li tista' tiġi mobilizzata għal operazzjonijiet ta' reazzjoni f'każ ta' emerġenzi ta' mard u li jkollhom konsegwenzi fuq is-saħħa. L-għan huwa li tissaħħaħ il-kapaċità tal-Unjoni bħala tali li tirreaġixxi għal emerġenzi ta' mard u li jkollhom konsegwenzi fuq is-saħħa li jegħlbu l-kapaċitajiet tal-pajjiżi affettwati waħedhom, kemm ġewwa kif ukoll barra l-Unjoni.
            
         
               (3)
            
            
               Ir-rekwiżiti għal moduli ta' protezzjoni ċivili jeħtieġ li jieħdu kont ta' proċessi internazzjonali rikonoxxuti, bħalma huma l-inizjattiva tal-Organizzazzjoni Dinjija tas-Saħħa sabiex tikklassifika Timijiet Mediċi ta' Emerġenza u l-linji gwida stabbiliti permezz tal-Grupp Internazzjonali għall-Pariri dwar it-Tiftix u s-Salvataġġ (INSARAG).
            
         
               (4)
            
            
               Id-Deċiżjoni ta' Implimentazzjoni 2014/762/UE tinkariga lill-Kummissjoni, f'kooperazzjoni mal-Istati Membri, biex tivvaluta l-adegwatezza tal-għanijiet ta' kapaċità tagħha, ir-rekwiżiti ta' kwalità u interoperabbiltà kif ukoll il-proċedura ta' ċertifikazzjoni u reġistrazzjoni tar-riżorsi fl-EERC mill-inqas kull sentejn u biex tirrevedihom jekk ikun meħtieġ. Il-proċess ta' ċertifikazzjoni tar-riżorsi għandu jiġi aġġustati biex titqies l-esperjenza miksuba tul il-perjodu inizjali.
            
         
               (5)
            
            
               Id-Deċiżjoni ta' Implimentazzjoni 2014/762/UE għandha għalhekk tiġi emendata skont dan,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni ta' Implimentazzjoni 2014/762/UE hija emendata kif ġej:
   
               (1)
            
            
               Fl-Artikolu 2, jiddaħħal il-punt (6) li ġej:
               
                           “(6)
                        
                        
                           “Korp Mediku Ewropew” tfisser dik il-parti tal-EERC disponibbli għall-operazzjonijiet ta' reazzjoni skont il-Mekkaniżmu tal-Unjoni f'każ ta' emerġenzi akuti li jolqtu s-saħħa.”
                        
                     
         
               (2)
            
            
               Fl-Artikolu 16, il-paragrafu 8 jiġi ssostitwit b'dan li ġej:
               “8.   Iċ-ċertifikazzjoni ta' modulu, skwadra ta' assistenza teknika u appoġġ, xi kapaċità oħra ta' reazzjoni jew espert għandha tiġi evalwata mill-ġdid mhux aktar tard wara li jkunu għaddew ħames (5) snin, jekk l-assi jiġi sottomess għar-reġistrazzjoni mill-ġdid fl-EERC.”
            
         
               (3)
            
            
               L-Anness II huwa emendat kif stipulat fl-Anness I ta' din id-Deċiżjoni.
            
         
               (4)
            
            
               L-Anness III huwa sostitwit bit-test kif stipulat fl-Anness II ta' din id-Deċiżjoni.
            
         
               (5)
            
            
               L-Anness V huwa emendat kif stipulat fl-Anness III ta' din id-Deċiżjoni.
            
         Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, il-15 ta' Jannar 2018.
      
         
            Għall-Kummissjoni
         
         Christos STYLIANIDES
         
            Membru tal-Kummissjoni
         
      
   
   
      (1)  ĠU L 347, 20.12.2013, p. 924.
   
      (2)  Id-Deċiżjoni ta' Implimentazzjoni tal-Kummissjoni 2014/762/UE tas-16 ta' Ottubru 2014 li tistabbilixxi r-regoli għall-implimentazzjoni tad-Deċiżjoni Nru 1313/2013/UE tal-Parlament Ewropew u tal-Kunsill dwar Mekkaniżmu tal-Unjoni għall-Protezzjoni Ċivili u li tħassar id-Deċiżjonijiet tal-Kummissjoni 2004/277/KE, Euratom u 2007/606/KE, Euratom (ĠU L 320, 6.11.2014, p. 1).
   
      ANNESS I
      L-Anness II tad-Deċiżjoni ta' Implimentazzjoni 2014/762/UE qiegħed jiġi emendat kif ġej:
      
                  (1)
               
               
                  Tiġi miżjuda t-taqsima (18) kif ġej:
                  “18.   Tim mediku ta' emerġenza (TME) tat-tip 1 (fiss): Kura ta' Emerġenza għal outpatients
                  
                  
                              Kompiti
                           
                           
                              Il-kura outpatient inizjali ta' emerġenza ta' korrimenti u ħtiġijiet tal-kura tas-saħħa sinifikanti oħra, inklużi s-servizzi li ġejjin:
                              
                                          —
                                       
                                       
                                          Klassifikazzjoni tal-pazjenti skont il-gravità tal-kundizzjoni tagħhom, evalwazzjoni, l-ewwel għajnuna;
                                       
                                    
                                          —
                                       
                                       
                                          Stabbilizzazzjoni u riferiment ta' trawma severa u emerġenzi li ma jkunux trawma;
                                       
                                    
                                          —
                                       
                                       
                                          Kura definita għal trawma minuri u emerġenzi li ma jkunux trawma.
                                       
                                    
                        
                              Kapaċitajiet
                           
                           
                              Servizzi ta' matul il-jum għal mill-inqas 100 konsultazzjoni ta' outpatients kuljum.
                           
                        
                              Elementi prinċipali
                           
                           
                              Rekwiżiti ta' tim u ta' persunal:
                              
                                          —
                                       
                                       
                                          Ġestjoni: persunal li jkopri l-funzjonijiet ta' Kap tat-Tim, Deputat Kap tat-Tim, Uffiċjal ta' Kollegament (ħolqa maċ-Ċentru ta' Reċezzjoni/ta' Tluq, iċ-Ċentru ta' Koordinazzjoni tal-Operazzjonijiet fuq il-Post jew mekkaniżmu ieħor ta' koordinazzjoni kif xieraq, l-Awtorità ta' Ġestjoni tal-Emerġenzi Lokali), Uffiċjal ta' Sigurtà;
                                       
                                    
                                          —
                                       
                                       
                                          Professjonisti tas-Saħħa: kif definit fl-istandards minimi tal-WHO;
                                       
                                    
                                          —
                                       
                                       
                                          Servizzi loġistiċi: Maniġer tat-Tim Loġistiku wieħed (1)+ tim loġistiku f'konformità ma' rekwiżiti ta' awtosuffiċjenza.
                                       
                                    It-tim għandu jikkonforma mal-‘Istandards ta' klassifikazzjoni u standards minimi għal timijiet mediċi barranin f'diżastri li jseħħu bla mistenni’ u l-linji gwida sussegwenti jew addizzjonali maħruġa mill-Organizzazzjoni Dinjija tas-Saħħa (WHO).
                           
                        
                              Awtosuffiċjenza
                           
                           
                              It-tim għandu jara li jibqa' awtosuffiċjenti matul iż-żmien kollu tal-istazzjonament. Japplika l-Artikolu 12 u, barra minn hekk, l-istandards minimi tal-WHO.
                           
                        
                              Skjerament
                           
                           
                              Disponibbiltà għat-tluq fi żmien ta' mhux aktar minn 24-48 siegħa wara l-aċċettazzjoni tal-offerta.
                              Abbiltà li jdum jopera tal-anqas għal 14-il jum.”
                           
                        
            
                  (2)
               
               
                  Tiġi miżjuda t-taqsima (19) kif ġej:
                  “19.   Tim mediku ta' emerġenza (TME) tat-tip 1 (mobbli): Kura ta' Emerġenza għal outpatients
                  
                  
                              Kompiti
                           
                           
                              Il-kura outpatient inizjali ta' emerġenza ta' korrimenti u ħtiġijiet tal-kura tas-saħħa sinifikanti oħra, inklużi s-servizzi li ġejjin:
                              
                                          —
                                       
                                       
                                          Klassifikazzjoni tal-pazjenti skont il-gravità tal-kundizzjoni tagħhom, evalwazzjoni, l-ewwel għajnuna;
                                       
                                    
                                          —
                                       
                                       
                                          Stabbilizzazzjoni u riferiment ta' trawma severa u emerġenzi li ma jkunux trawma;
                                       
                                    
                                          —
                                       
                                       
                                          Kura definita għal trawma minuri u emerġenzi li ma jkunux trawma.
                                       
                                    
                        
                              Kapaċitajiet
                           
                           
                              Servizzi ta' matul il-jum għal mill-inqas 50 konsultazzjoni ta' outpatients kuljum.
                           
                        
                              Elementi prinċipali
                           
                           
                              Rekwiżiti ta' tim u ta' persunal:
                              
                                          —
                                       
                                       
                                          Ġestjoni: persunal li jkopri l-funzjonijiet ta' Kap tat-Tim, Deputat Kap tat-Tim, Uffiċjal ta' Kollegament (ħolqa maċ-Ċentru ta' Reċezzjoni/ta' Tluq, iċ-Ċentru ta' Koordinazzjoni tal-Operazzjonijiet fuq il-Post jew mekkaniżmu ieħor ta' koordinazzjoni kif xieraq, l-Awtorità ta' Ġestjoni tal-Emerġenzi Lokali), Uffiċjal ta' Sigurtà;
                                       
                                    
                                          —
                                       
                                       
                                          Professjonisti tas-Saħħa: kif definit fl-istandards minimi tal-WHO;
                                       
                                    
                                          —
                                       
                                       
                                          Servizzi loġistiċi: Maniġer tat-Tim Loġistiku wieħed (1)+ tim loġistiku f'konformità ma' rekwiżiti ta' awtosuffiċjenza.
                                       
                                    It-tim għandu jikkonforma mal-‘Istandards ta' klassifikazzjoni u standards minimi għal timijiet mediċi barranin f'diżastri li jseħħu bla mistenni’ u l-linji gwida sussegwenti jew addizzjonali maħruġa mill-Organizzazzjoni Dinjija tas-Saħħa (WHO).
                           
                        
                              Awtosuffiċjenza
                           
                           
                              It-tim għandu jara li jibqa' awtosuffiċjenti matul iż-żmien kollu tal-istazzjonament. Japplika l-Artikolu 12 u, barra minn hekk, l-istandards minimi tal-WHO.
                           
                        
                              Skjerament
                           
                           
                              Disponibbiltà għat-tluq fi żmien ta' mhux aktar minn 24-48 siegħa wara l-aċċettazzjoni tal-offerta.
                              Abbiltà li jdum jopera tal-anqas għal 14-il jum.”
                           
                        
            
                  (3)
               
               
                  Tiġi miżjuda t-taqsima (20) kif ġej:
                  “20.   Tim Mediku ta' Emerġenza (TME) tat-Tip 2: Kura inpatient Kirurġika ta' Emerġenza
                  
                  
                              Kompiti
                           
                           
                              Kura akuta inpatient, kirurġija ġenerali u ostetrika għal trawma u kundizzjonijiet maġġuri oħra, inklużi s-servizzi li ġejjin:
                              
                                          —
                                       
                                       
                                          Intake/Eżami ta' pazjenti ġodda jew referuti, kontroreferenza;
                                       
                                    
                                          —
                                       
                                       
                                          Klassifikazzjoni kirurġika tal-gravità u l-valutazzjoni;
                                       
                                    
                                          —
                                       
                                       
                                          Għajnuna avvanzata ta' salvataġġ tal-ħajja;
                                       
                                    
                                          —
                                       
                                       
                                          Ġestjoni definittiva ta' feriti u ta' ksur bażiku;
                                       
                                    
                                          —
                                       
                                       
                                          Kirurġija ta' kontroll tal-ħsara;
                                       
                                    
                                          —
                                       
                                       
                                          Kirurġija ta' emerġenza ġenerali u ostetrika;
                                       
                                    
                                          —
                                       
                                       
                                          Kura inpatient għal emerġenzi li ma jkunux trawma;
                                       
                                    
                                          —
                                       
                                       
                                          Anesteżija bażika, X-ray, sterilizzazzjoni, laboratorju u trasfużjoni tad-demm;
                                       
                                    
                                          —
                                       
                                       
                                          Servizzi ta' riabilitazzjoni u segwitu tal-pazjent.
                                       
                                    Kapaċità biex jintlaqgħu u jiġu integrati timijiet ta' kura speċjalizzata biex jaħdmu fi ħdan il-faċilità tagħhom, jekk xi wħud mis-servizzi msemmija hawn fuq ma jkunux jistgħu jiġu pprovduti mit-tim.
                           
                        
                              Kapaċitajiet
                           
                           
                              Servizzi ta' bi nhar u ta' billejl (li jkopru 24/7 jekk ikun meħtieġ), inkluż bħala minimu:
                              
                                          —
                                       
                                       
                                          sala tal-operazzjonijiet waħda (1) b'kamra waħda (1) tal-operazzjonijiet; mill-inqas 20 sodda għal inpatients għal kull mejda operattiva;
                                       
                                    
                                          —
                                       
                                       
                                          Kapaċità li jiġu ttrattati 7 każijiet kirurġiċi maġġuri jew 15-il każ minuri, kuljum.
                                       
                                    
                        
                              Elementi prinċipali
                           
                           
                              Rekwiżiti ta' tim u ta' persunal:
                              
                                          —
                                       
                                       
                                          Ġestjoni: Kap ta' Tim wieħed (1); Deputat Kap ta' Tim wieħed (1); Uffiċjal ta' Kollegament wieħed (1) (ħolqa maċ-Ċentru ta' Akkoljenza/tat-Tluq, iċ-Ċentru ta' Koordinazzjoni tal-Operazzjonijiet fuq il-Post jew xi mekkaniżmu ieħor ta' koordinazzjoni kif xieraq, l-Awtorità Lokali ta' Ġestjoni tal-Emerġenzi); Uffiċjal tas-Sigurtà wieħed (1);
                                       
                                    
                                          —
                                       
                                       
                                          Professjonisti tas-Saħħa: kif definit fl-istandards minimi tal-WHO (l-Organizzazzjoni Dinjija tas-Saħħa);
                                       
                                    
                                          —
                                       
                                       
                                          Servizzi loġistiċi: Manġiet tat-Tim Loġistiku wieħed (1)+ tim loġistiku għat-TME u l-inpatients tiegħu.
                                       
                                    It-tim għandu jikkonforma mal-‘Istandards ta' klassifikazzjoni u standards minimi għal timijiet mediċi barranin f'diżastri li jseħħu bla mistenni’ u l-linji gwida sussegwenti jew addizzjonali maħruġa mid-WHO.
                           
                        
                              Awtosuffiċjenza
                           
                           
                              It-tim għandu jara li jibqa' awtosuffiċjenti matul iż-żmien kollu tal-istazzjonament. Japplika l-Artikolu 12 u, barra minn hekk, l-istandards minimi tal-WHO.
                           
                        
                              Skjerament
                           
                           
                              Disponibbiltà għat-tluq f'ħin massimu ta' 48–72 sigħat wara l-aċċettazzjoni tal-offerta, u kapaċità li jkun operattiv fuq il-post fi żmien 24-96 siegħa.
                              Kapaċità li jibqa' operattiv għal mill-anqas tliet (3) ġimgħat barra mill-Unjoni, u għal mill-anqas 14-il jum ġewwa l-Unjoni.”
                           
                        
            
                  (4)
               
               
                  Tiġi miżjuda t-taqsima (21) kif ġej:
                  “21.   Tim Mediku ta' Emerġenza (TME) tat-Tip 3: Kura inpatient b'riferiment
                  
                  
                              Kompiti
                           
                           
                              Kura kirurġika kumplessa impatient b'riferiment inkluż kapaċità ta' kura intensiva, u li tinkludi s-servizzi li ġejjin:
                              
                                          —
                                       
                                       
                                          Il-kapaċità li jiġu pprovduti servizzi tat-tip 2 tat-TME;
                                       
                                    
                                          —
                                       
                                       
                                          Kura kumplessa rikostruttiva tal-feriti u ortopedika;
                                       
                                    
                                          —
                                       
                                       
                                          X-ray avvanzata, sterilizzazzjoni, laboratorju u trasfużjoni tad-demm;
                                       
                                    
                                          —
                                       
                                       
                                          Servizzi ta' riabilitazzjoni u segwitu tal-pazjent.
                                       
                                    
                                          —
                                       
                                       
                                          Anestezija ta' livell għoli pedjatrika u adulta;
                                       
                                    
                                          —
                                       
                                       
                                          Sodod għall-kura intensiva b'monitoraġġ il-ħin kollu u abilità ta' ventilazzjoni;
                                       
                                    
                                          —
                                       
                                       
                                          Servizzi ta' aċċettazzjoni u riferiment mit-tipi 1 u 2 ta' TME u mis-sistema nazzjonali tas-saħħa.
                                       
                                    Jistgħu jiġu inklużi servizzi speċjalizzati, bħal ma huma: kura minħabba ħruq; dijaliżi u kura tas-sindromu tat-tgħaffiġ (crush syndrome); kirurġija tax-xedaq u tal-wiċċ; kirurġija ortoplastika; riabilitazzjoni intensiva; saħħa materna; kura pedjatrika u tat-trabi tat-twelid; trasport u ġbir.
                           
                        
                              Kapaċitajiet
                           
                           
                              Servizzi ta' bi nhar u ta' billejl (li jkopru 24/7 jekk ikun meħtieġ), inkluż bħala minimu:
                              
                                          —
                                       
                                       
                                          sala tal-operazzjonijiet waħda (1) b'mill-inqas żewġ (2) imwejjed f'żewġt ikmamar separati fi ħdan iż-żona tas-sala, mill-inqas 40 sodda inpatient (20 għal kull mejda), u 4–6 sodod tal-kura intensiva. Kull mejda tal-operazzjonijiet addizzjonali se tkun tenħtieġ 20 sodda aktar għal pazjenti inpatient, biex ikun żgurat li jkun hemm biżżejjed kapaċità ta' wara l-operazzjoni;
                                       
                                    
                                          —
                                       
                                       
                                          Kapaċità li jiġu ttrattati 15 każijiet kirurġiċi maġġuri jew 30-il każ minuri, kuljum.
                                       
                                    
                        
                              Elementi prinċipali
                           
                           
                              Rekwiżiti ta' tim u ta' persunal:
                              
                                          —
                                       
                                       
                                          Ġestjoni: Kap ta' Tim wieħed (1); Deputat Kap ta' Tim wieħed (1); Uffiċjal ta' Kollegament wieħed (1) (ħolqa maċ-Ċentru ta' Akkoljenza/tat-Tluq, iċ-Ċentru ta' Koordinazzjoni tal-Operazzjonijiet fuq il-Post jew xi mekkaniżmu ieħor ta' koordinazzjoni kif xieraq, l-Awtorità Lokali ta' Ġestjoni tal-Emerġenzi); Uffiċjal tas-Sigurtà wieħed (1)
                                       
                                    
                                          —
                                       
                                       
                                          Tim ta' Professjonisti tas-Saħħa: kif definit fl-istandards minimi tal-WHO (l-Organizzazzjoni Dinjija tas-Saħħa);
                                       
                                    
                                          —
                                       
                                       
                                          Tim Loġistiku: Manġiet tat-Tim Loġistiku wieħed (1)+ tim loġistiku għat-TME u l-inpatients tiegħu.
                                       
                                    It-tim għandu jikkonforma mal-‘Istandards ta' klassifikazzjoni u standards minimi għal timijiet mediċi barranin f'diżastri li jseħħu bla mistenni’ u l-linji gwida sussegwenti jew addizzjonali maħruġa mid-WHO.
                           
                        
                              Awtosuffiċjenza
                           
                           
                              It-tim għandu jara li jibqa' awtosuffiċjenti matul iż-żmien kollu tal-istazzjonament. Japplika l-Artikolu 12 u, barra minn hekk, l-istandards minimi tal-WHO.
                           
                        
                              Skjerament
                           
                           
                              Disponibbiltà għat-tluq f'ħin massimu ta' 48–72 sigħat wara l-aċċettazzjoni tal-offerta, u kapaċità li jkun operattiv fuq il-post fi żmien 5-7t'ijiem.
                              Kapaċità li jibqa' operattiv għal mill-anqas tliet (8) ġimgħat barra mill-Unjoni, u għal mill-anqas 14-il jum ġewwa l-Unjoni.”
                           
                        
            
   
      ANNESS II
      L-Anness III tad-Deċiżjoni ta' Implimentazzjoni 2014/762/UE qiegħed jiġi emendat kif ġej:
      “
            ANNESS III
            
               L-GĦANIJIET TA' KAPAĊITÀ TAL-EERC
            
            
               Moduli
            
            
                        Modulu
                     
                     
                        Għadd ta' moduli disponibbli simultanjament għall-iskjerament (1)
                     
                  
                        
                           HCP (Ippumpjar ta' kapaċità għolja)
                     
                     
                        6
                     
                  
                        
                           MUSAR (Tfittix u salvataġġ urban medju — 1 għal kundizzjonijiet kesħin)
                     
                     
                        6
                     
                  
                        
                           WP (Purifikazzjoni tal-ilma)
                     
                     
                        2
                     
                  
                        
                           FFFP (Modulu tat-tifi tan-nar fil-foresti mill-ajru bl-użu ta' ajruplani)
                     
                     
                        2
                     
                  
                        
                           AMP (Kariga medika avvanzata)
                     
                     
                        2 (2)
                     
                  
                        
                           ETC (Kamp Temporanju ta' Emerġenza)
                     
                     
                        2
                     
                  
                        
                           HUSAR (Tiftix u salvataġġ urban intensiv)
                     
                     
                        2
                     
                  
                        
                           CBRNDET (Detezzjoni u kampjunar tas-CBRN)
                     
                     
                        2
                     
                  
                        
                           GFFF (Tifi tan-nar mill-art fil-foresti)
                     
                     
                        2
                     
                  
                        
                           GFFF-V (Tifi tan-nar mill-art fil-foresti bl-użu tal-vetturi)
                     
                     
                        2
                     
                  
                        
                           CBRNUSAR (USAR f'kundizzjonijiet CBRN)
                     
                     
                        1
                     
                  
                        
                           AMP-S (Kariga medika avvanzata bil-kirurġija)
                     
                     
                        1 (2)
                     
                  
                        
                           FC (kontroll ta' għargħar)
                     
                     
                        2
                     
                  
                        
                           FRB (Salvataġġ mill-għargħar bl-użu tad-dgħajjes)
                     
                     
                        2
                     
                  
                        
                           MEVAC (Evakwazzjoni medika mill-ajru tal-vittmi tad-diżastru)
                     
                     
                        1
                     
                  
                        
                           FHOS (Sptar fuq il-post)
                     
                     
                        1 (2)
                     
                  
                        
                           FFFH (Modulu tat-tifi tan-nar mill-ajru fil-foresti bl-użu ta' ħelikopters)
                     
                     
                        2
                     
                  
                        
                           TME fiss tat-tip 1 (Tim mediku ta' emerġenza tat-tip 1: Kura ta' Emerġenza għal outpatients – fissa)
                     
                     
                        5
                     
                  
                        
                           TME mobbli tat-tip 1 (Tim mediku ta' emerġenza tat-tip 1: Kura ta' Emerġenza għal outpatients – mobbli)
                     
                     
                        2
                     
                  
                        
                           TME tat-tip 2 (Tim mediku ta' emerġenza tat-tip 2: Kura inpatient Kirurġika ta' Emerġenza
                     
                     
                        3
                     
                  
                        
                           TME tat-tip 3 (Tim mediku ta' emerġenza tat-tip 3: Kura inpatient b'riferiment)
                     
                     
                        1
                     
                  
               
            
               Timijiet Tekniċi ta' Assistenza u Appoġġ
            
            
                        Timijiet Tekniċi ta' Assistenza u Appoġġ
                     
                     
                        Numru ta' TAST disponibbli simultanjament għall-iskjerament (1)
                     
                  
                        
                           TAST (Timijiet Tekniċi ta' Assistenza u Appoġġ)
                     
                     
                        2
                     
                  
               
            
               Mezzi oħra ta' reazzjoni
            
            
                        Mezzi oħra ta' reazzjoni
                     
                     
                        Numru ta' mezzi oħra ta' reazzjoni disponibbli simultanjament għall-iskjerament (1)
                     
                  
                        Timijiet ta' tiftix u salvataġġ fil-muntanji
                     
                     
                        2
                     
                  
                        Timijiet ta' tiftix u salvataġġ fl-ilma
                     
                     
                        2
                     
                  
                        Timijiet għal tiftix u salvataġġ fl-għerien
                     
                     
                        2
                     
                  
                        Timijiet b'tagħmir speċjalizzat għal tiftix u salvataġġ, eż. robots ta' tiftix
                     
                     
                        2
                     
                  
                        Timijiet b'vetturi tal-ajru mingħajr ekwipaġġ
                     
                     
                        2
                     
                  
                        Timijiet ta' reazzjoni għal inċidenti marittimi
                     
                     
                        2
                     
                  
                        Timijiet tal-inġinerija strutturali, li jwettqu valutazzjonijiet tal-ħsara u s-sikurezza, il-valutazzjoni ta' bini li għandu jitwaqqa/jissewwa, il-valutazzjoni ta' infrastruttura, irfid għal żmien qasir
                     
                     
                        2
                     
                  
                        Appoġġ fl-evakwazzjonijiet: jinkludi timijiet għall-ġestjoni tal-informazzjoni u l-loġistika
                     
                     
                        2
                     
                  
                        Tifi tan-nar: timijiet konsultattivi/ta' valutazzjoni
                     
                     
                        2
                     
                  
                        Timijiet ta' dekontaminazzjoni CBRN
                     
                     
                        2
                     
                  
                        Laboratorji mobbli għal emerġenzi ambjentali
                     
                     
                        2
                     
                  
                        Timijiet jew pjattaformi ta' komunikazzjoni biex jerġgħu jkunu stabbiliti l-komunikazzjonijiet f'żoni remoti
                     
                     
                        2
                     
                  
                        Mezzi separati għall-Evakwazzjoni Medika bl-ajru permezz ta' Ajruplani u Ħelikopter fl-Ewropa jew madwar id-dinja
                     
                     
                        2
                     
                  
                        Kapaċità Miżjuda ta' Kenn: unitajiet għal 250 persuna (50 tinda); inkl. l-unità awtosuffiċjenti għall-ġestjoni tal-persunal
                     
                     
                        100
                     
                  
                        Kit ta' Kenn b'Kapaċità Miżjuda: unitajiet għal 2 500  persuna (500 tinda); b'għodod li jistgħu jiġu akkwistati lokalment
                     
                     
                        6
                     
                  
                        Pompi tal-ilma li kapaċi jippumpjaw mill-inqas 800 litru/min
                     
                     
                        100
                     
                  
                        Ġeneraturi tal-enerġija ta' 5-150 kW
                        Ġeneraturi tal-enerġija ta' aktar minn 150 kW
                     
                     
                        100
                        10
                     
                  
                        Mezzi ta' kontra t-tniġġiż tal-baħar
                     
                     
                        kif meħtieġ
                     
                  
                        Timijiet mediċi ta' emerġenza għal kura speċjalizzata
                     
                     
                        8
                     
                  
                        Laboratorji tal-bijosikurezza mobbli
                     
                     
                        4
                     
                  
                        Kapaċità tal-Inġinerija Permanenti
                     
                     
                        1
                     
                  
                        Kapaċitajiet oħra ta' reazzjoni meħtieġa biex jindirizzaw ir-riskji identifikati
                     
                     
                        kif meħtieġ
                     
                  
                        (1)
                     
                     
                        Biex tiġi żgurata din id-disponibbiltà, tkun possibbli l-għażla li wieħed jirreġistra għadd ogħla ta' mezzi fl-EERC (eż. f'każ ta' rotazzjoni). Bl-istess mod, f'każ li l-Istati Membri jagħmlu aktar mezzi disponibbli, jista' jiġi reġistrat numru ogħla fl-EERC.
                     
                  
                        (2)
                     
                     
                        Għal dan it-tip ta' modulu, l-għażla li wieħed jirreġistra għadd ogħla ta' mezzi fl-EERC m'għandhiex tkun possibbli. L-għan tal-kapaċità għal dan it-tip ta' modulu għandu jiskadi sa mhux aktar tard mill-31 ta' Diċembru 2019.
                     
                  ”
   
   
      ANNESS III
      L-Anness V tad-Deċiżjoni ta' Implimentazzjoni 2014/762/UE qiegħed jiġi emendat kif ġej:
      
                  (1)
               
               
                  It-titolu tal-Anness jiġi sostitwit b'dan li ġej:
                  
                     “PROĊEDURA TA' ĊERTIFIKAZZJONI U REĠISTRAZZJONI GĦALL-EERC”
                  
               
            
                  (2)
               
               
                  It-tabella fl-aħħar tal-anness tiġi sostitwita bit-test li ġej:
                  “PASSI TA' ĊERTIFIKAZZJONI
                  
                           
                              1.
                           
                           
                              Il-proċess ta' ċertifikazzjoni għandu jinkludi żjara ta' konsultazzjoni, eżerċizzju ta' simulazzjoni, u eżerċizzju fuq il-post. L-eżerċizzju fuq il-post jista' ma jsirx fil-każ tal-moduli relatati man-nar, l-kampijiet temporanji ta' emerġenza, il-moduli ta' evakwazzjoni medika mill-ajru u ċerti kapaċitajiet oħra ta' reazzjoni fuq bażi ta' każ b'każ.
                           
                        
                           
                              2.
                           
                           
                              Skwadri ta' Tiftix u Salvataġġ. urbani (medji u kbar) jitqiesu bħala ċertifikati jekk ikunu għaddew mill-Klassifikazzjoni Esterna INSARAG. Skont l-EERC ma għandux jinħoloq proċess ta' ċertifikazzjoni separat għal Timijiet ta' Tfittxija u Salvataġġ Urban.
                           
                        
                           
                              3.
                           
                           
                              Timijiet mediċi ta' emerġenza (tipi 1, 2, 3 u ta' kura speċjalizzata) jitqiesu bħala ċertifikati jekk ikunu għaddew minn proċess ta' verifika tal-Organizzazzjoni Dinjija tas-Saħħa (WHO). Il-proċedura tar-reġistrazzjoni u ċ-ċertifikazzjoni ta' timijiet mediċi ta' emerġenza fl-EERC għandhom jikkomplementaw il-proċess tal-verifika tad-WHO.”